CELEX: 32011D0838
Language: sk
Date: 2011-12-13 00:00:00
Title: 2011/838/EÚ: Vykonávacie rozhodnutie Komisie z  13. decembra 2011 , ktorým sa mení a dopĺňa rozhodnutie 2008/855/ES, pokiaľ ide o obdobie uplatňovania opatrení na kontrolu zdravia zvierat v súvislosti s klasickým morom ošípaných v určitých členských štátoch [oznámené pod číslom K(2011) 9128]  Text s významom pre EHP

15.12.2011   
            
            
               SK
            
            
               Úradný vestník Európskej únie
            
            
               L 332/13
            
         VYKONÁVACIE ROZHODNUTIE KOMISIE
   z 13. decembra 2011,
   ktorým sa mení a dopĺňa rozhodnutie 2008/855/ES, pokiaľ ide o obdobie uplatňovania opatrení na kontrolu zdravia zvierat v súvislosti s klasickým morom ošípaných v určitých členských štátoch
   [oznámené pod číslom K(2011) 9128]
   (Text s významom pre EHP)
   (2011/838/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               V rozhodnutí Komisie 2008/855/ES z 3. novembra 2008 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) sa stanovujú určité kontrolné opatrenia uplatniteľné v súvislosti s klasickým morom ošípaných v členských štátoch alebo v ich regiónoch, ktoré sa uvádzajú v prílohe k uvedenému rozhodnutiu.
            
         
               (2)
            
            
               Rozhodnutie 2008/855/ES sa má uplatňovať do 31. decembra 2011. Vzhľadom na nákazovú situáciu, najmä pokiaľ ide o diviaky, v určitých regiónoch Bulharska, Nemecka, Maďarska a Rumunska, je vhodné predĺžiť obdobie uplatňovania uvedeného rozhodnutia do 31. decembra 2013.
            
         
               (3)
            
            
               Rozhodnutie 2008/855/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 15 rozhodnutia 2008/855/ES sa dátum „31. decembra 2011“ nahrádza dátumom „31. decembra 2013“.
   Článok 2
   Toto rozhodnutie je určené členským štátom.
   
      V Bruseli 13. decembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. EÚ L 302, 13.11.2008, s. 19.